open-index/open-wikipedia-markdown huggingface dataset:
Samfundet Folkgemenskap

**Samfundet Folkgemenskap** oli vuosina 1940–1944 Suomessa toiminut ruotsinkielinen kansallissosialistinen järjestö. Sen tavoitteena oli levittää kansallissosialistista ideologiaa ja luoda Suomeen vahva natsipuolue. Ruotsalaisuusliikkeen valtavirrasta poiketen järjestö oli valmis supistamaan ruotsin kielen paikalliseksi kieleksi, ja tekemään suomesta maan ainoan virallisen kielen. Ajatuksen taustalla oli kansallissosialistisesta ideologiasta nouseva ”kansankokonaisuuden” korostaminen, jonka mukaan kielikysymyksen kaltaiset erimielisyydet eivät saaneet jakaa kansakuntaa. Järjestön kielipoliittiset näkemykset tuomittiin laajasti muualla suomenruotsalaisissa piireissä. 

## Historia
Samfundet Folkgemenskap perustettiin Sipoossa sijaitsevassa Söderkullan kartanossa syksyllä 1940. Puheenjohtajaksi valittiin amiraali Hjalmar von Bonsdorff ja sihteeriksi luutnantti Gunnar Lindqvist. Sipoo oli 1930–1940-luvuilla suomenruotsalaisen kansallissosialismin keskus, sillä Bonsdorffin ohella paikkakunnalla asui aikakauden keskeisimpiin suomalaisiin natsivaikuttajiin lukeutunut Thorvald Oljemark. Bonsdorffin sijaan SF:n varsinainen johtohahmo oli Lindqvist, joka työskenteli myös järjestön julkaiseman *[[För Frihet och Rätt]]* -lehden päätoimittajana. Keväällä 1942 SF:n uudeksi puheenjohtajaksi valittiin luutnantti Karl A. Jansson.

Järjestön muihin aktiiveihin lukeutuivat muun muassa teollisuus- ja pankkimies Pehr Norrmén sekä vapaaherrat Bertil von Alfthan ja Torsten G. Aminoff. Perustavassa kokouksessa oli paikalla myös Unto Boman, joka jatkosodan aikana toimi suomalaisen Waffen-SS-vapaaehtoispataljoonan yhdysmiehenä Berliinissä. Hänen mukaansa ajatus pataljoonan muodostamisesta esitettiin ensimmäistä kertaa SF:n johtokunnan kokouksessa. Muista suomalaisista natsijärjestöistä SF:lla oli läheiset suhteet erityisesti Arvi Kalstan johtamaan Kansallissosialistiseen Järjestöön. SF:n toimintaa tukivat taloudellisesti vuorineuvos Petter Forsström ja laivanvarustaja Ragnar Nordström. Samfundet Folkgemenskap lakkautettiin syksyllä 1944 välirauhansopimuksen nojalla.

## Julkaisuja
* 

## Lähteet
Kukko Koppava

**Kukko Koppava** () on piirroshahmo, joka on esiintynyt Looney Tunes ja Merrie Melodies -piirrossarjoissa sekä sarjakuvissa, joita julkaistiin Suomessa Nakke-lehdessä. Hahmo esiintyi 28 lyhyessä animaatiossa, jotka kaikki ohjasi Robert McKimson. Kukko Koppavan ensiesiintyminen oli vuonna 1946 tehdyssä Hekku Haukka -lyhytfilmissä *Walky Talky Hawky*. Animaatioissa Kukko Koppava pyrki yleensä kiusaamaan maatilan vahtikoiraa, joka on hänen päävihollisensa. Kukko Koppavan alkuperäinen ääninäyttelijä oli Mel Blanc, ja myöhemmin hahmoa ovat esittäneet muun muassa Joe Alaskey, Jeff Bergman, Greg Burson, Jeff Bennett ja Frank Gorshin.
Jonny Brodzinski

**Jonny Brodzinski** (s. 19. kesäkuuta 1993) on yhdysvaltalainen jääkiekkoilija, joka pelaa NHL-joukkue New York Rangersin organisaatiossa. Hän on Los Angeles Kingsin viidennen kierroksen varaus .

## Ura
1. huhtikuuta 2015 Los Angeles Kings kiinnitti Brodzinskin kahden vuoden tulokassopimuksella.

## Tilastot

## Lähteet
* 
* 
*
Tanner Kero

**Tanner Kero** (s. 24. heinäkuuta 1992) on yhdysvaltalainen jääkiekkoilija.

## Ura
2. huhtikuuta 2015 Kero ja Chicago Blackhawks solmivat kahden vuoden tulokassopimuksen.

## Tilastot

## Lähteet
* 
* 
*
Christoph Bertschy

**Christoph Bertschy** (s. 5. huhtikuuta 1994) on sveitsiläinen jääkiekkoilija, joka pelaa Svetsin NLA-joukkue Lausanne HC:ssa.

## Ura
Aiemmin Bertschy on pelannut ammattilaistasolla kotimaansa liigan NLA:n SC Bernissä. 26. huhtikuuta 2015 hän teki kolmen vuoden tulokassopimuksen Minnesota Wildin kanssa.

## Tilastot

## Lähteet
* 
* 
* 

### Viitteet
Christian Marti

**Christian Marti** (s. 29. maaliskuuta 1993) on sveitsiläinen jääkiekkoilija, joka pelaa National League (jääkiekko)|NLA-joukkue ZSC Lionsissa.

## Ura
Marti osallistui vuoden 2012 nuorten maailmanmestaruuskilpailuihin osana Sveitsin alle 20-vuotiaiden maajoukkuetta. Siirryttyään Kloten Flyersista ja pelattuaan kahden kauden ajan Genève-Servette HC:ssa, Marti siirtyi varaamattomana vapaana agenttina tulokassopimuksella Philadelphia Flyersiin 1. toukokuuta 2015.

## Tilastot

## Lähteet
* 
* 
*
Frank Spotnitz

**Frank Spotnitz** (s. 17. marraskuuta 1960) on yhdysvaltalainen käsikirjoittaja ja tuottaja. Hän on tehnyt työtä televisiosarjan *[[Salaiset kansiot]]* parissa.

## Aiheesta muualla
*
Dirty Livin’

**Dirty' Livin**' on Kiss-yhtyeen kappale heidän vuoden 1979 *[[Dynasty]]*-albumiltaan. Kappaleen kirjoitti yhtyeen rumpali Peter Criss yhdessä pitkäaikaisen ystävänsä Stan Penridgen ja *Dynastyn* tuottajan Vini Ponchian kanssa. Kyseessä on ainoa *Dynastyn* kappale jossa Criss soittaa, muissa kappaleissa rumpalina toimi Anton Fig, sillä Criss kärsi päihdeongelmista. Criss myös laulaa kappaleen. "Dirty Livin'" julkaistiin singlenä Länsi-Saksassa ja Alankomaissa, ja muualla se ilmestyi "Sure Know Something" -singlen b-puolella.
John Shiban

**John Shiban** on yhdysvaltalainen käsikirjoittaja ja tuottaja. Hän aloitti työnsä televisiosarjan *[[Salaiset kansiot]]* parissa. Lisäksi hän loi sen spin-off -sarjan *[[The Lone Gunmen]]*. Sen jälkeen hän on vaikuttanut muun muassa sarjoissa *[[Supernatural]]*, *[[Star Trek: Enterprise]]* ja *[[Breaking Bad]]*.

## Aiheesta muualla
*
Jon Gillies

**Jonathan Bruce Gillies** (s. 22. tammikuuta 1994) on yhdysvaltalainen jääkiekkomaalivahti, joka pelaa NHL-joukkue Columbus Blue Jacketsin organisaatiossa.

## Ura
Gillies teki maalin USHL:ssä huhtikuussa 2012.

15. huhtikuuta 2015 Gillies lopetti yliopistouransa ja siirtyi kahden vuoden tulokassopimuksella Calgary Flamesiin.

Maaliskuussa 2023 Coyotes kauppasi Gilliesin Columbus Blue Jacketsiin vaihdossa Jakub Voráčekiin ja kuudennen kierroksen varausvuoroon vuoden 2023 varaustilaisuudessa.

## Lähteet
* 
* 
* 
### Viitteet
Porsche 919 Hybrid

**Porsche 919 Hybrid** on saksalaisen Porschen valmistama LMP1-luokituksen mukainen kilpa-auto, jolla kilpailtiin FIA World Endurance Championship -sarjassa kaudet 2014–2017. Autolla voitettiin kolme peräkkäistä kuljettajien sekä valmistajien mestaruutta 2015–2017.

28. heinäkuuta 2017 Porsche ilmoitti lopettavansa kilpailemisen WEC-sarjassa kauden päätteeksi ja siirtyvänsä Formula E -sarjaan.

## Tulokset

## Lähteet

## Aiheesta muualla

* Auton esittely tallin virallisilla sivuilla (Englanniksi)
Hjalmar Georg Palin

**Hjalmar Georg Palin** (12. heinäkuuta 1848 Heinola – 21. marraskuuta 1907 Helsinki) oli suomalainen kenraalimajuri, salaneuvos ja Uudenmaan läänin kuvernööri.

## Elämäkerta

Palinin vanhemmat olivat apulaispiirilääkäri, lääketieteen tohtori Carl Henrik Palin (1808–1851) ja Sofia Lovisa Elisabet von Essen (1826–1893). Hän kävi Haminan kadettikoulun 1860–1867 ja palveli sitten vänrikkinä Henkivartioväen suomenmaalaisessa rykmentissä vuodesta 1867 alkaen. Palin opiskeli Nikolain yleisesikunta-akatemiassa 1871–1874 ja yleni siellä alikapteeniksi. Hän palveli sitten Harkovan sotilaspiirin esikunnassa ja sitten marraskuusta 1874 alkaen kapteeniksi ylennettynä 31. jalkaväkidivisioonan esikunnan vanhempana adjutanttina. Vuonna 1877 Palin ylennettiin everstiluutnantiksi ja hän sai siirron erikoistehtäviin 4. armeijakunnan esikuntaan.

Palin osallistui Venäjän-Turkin sotaan 1877–1878 ja kunnostautui Plevnan kaupungin piirityksen aikana kesällä ja syksyllä 1877. Sodan päätyttyä Palin ylennettiin everstiksi 1878 ja hän toimi sitten 16. jalkaväkidivisioonan esikuntapäällikkönä 1878–1880. Tämän jälkeen Palin oli Suomen sotilaspiirin (Suomen kenraalikuvernöörin) viraston Suomen sotaväen esikunnan esikuntapäällikkönä vuodesta 1880 alkaen ja  Suomen Ylisotaoikeuden puheenjohtajana vuodesta 1883 alkaen aina vuoteen 1889 saakka. Palinista tuli kenraalimajuri 1888 ja hän oli Turun ja Porin läänin va. kuvernöörinä kolmen kuukauden ajan kesällä 1888 ja sen jälkeen Uudenmaan läänin kuvernöörinä 1888–1896. Erottuaan kuvernöörin virasta 1896 Palin sai todellisen valtioneuvoksen arvon ja hän oli sitten Keisarillisen Suomen Senaatin talousosaston jäsenenä ja siviilitoimituskunnan päällikkönä 1897–1899. Palinista tuli salaneuvos 1899.

Palin oli naimisissa 1875–1884 Julia Lukashevitšin (1855–1884) kanssa ja vuodesta 1889 vapaaherratar Eugenia Linnea Hisingerin (1867–1947) kanssa. Suurlähettiläs Eduard Palin oli Palinin poika hänen toisesta avioliitostaan. 

## Lähteet
Meizhou

**Meizhou** (, pha̍k-fa-sṳ: *Mòi-chû*) on prefektuuritason kaupunki Kiinan Guangdongin maakunnan itäosassa. Kaupungin keskusta sijaitsee linnuntietä noin 320 kilometriä maakunnan pääkaupunki Kantonista itäkoilliseen. Kaupungin väkiluku on 4,238 miljoonaa (2010) ja pinta-ala 15&nbsp;908 neliökilometriä. 

Meizhoun asukkaista pääosin on Hakka-kiinaa puhuvia hakka-kiinalaisia. Hakka-kiinan murteista Meixianissa puhuttua murretta pidetään hakka-kiinan standardimurteena.

Kaupungin ja sen läpi virtaavan Meijoen nimi on johdettu luumunkukkaa tarkoittavasta sanasta *mei*.

Prefektuuri rajoittuu pohjoisessa Ganzhoun ja Longyanin, idässä Zhangzhoun, etelässä Chaozhoun, Jieyangin ja Shanwein sekä lännessä Heyuanin prefektuuritason kaupunkeihin.

Maasto kohoaa prefektuurissa pääsääntöisesti kohti pohjoista ja itää ja asutus on keskittynyt laaksoihin; korkein huippu on Yinnavuorella 1&nbsp;560 metrin korkeudella merenpinnalta. Piirikuntatasolla prefektuuri jakautuu kahdeksaan osaan. Osat ovat (numerointi kuten oheisessa kuvassa): 

;Kaupunkipiirit ja kaupunki
* 1. Meijiang, kaupunkipiiri,
* 3. Meixian, kaupunkipiiri,
* 2. Xingning, piirikuntatason kaupunki
 
;Piirikunnat
* 4. Dapu,
* 5. Fengshun, 
* 6. Wuhua, 
* 7. Pingyuan ja
* 8. Jiaoling.

Paikallisen maataloustuotannon erikoisuuksiin kuuluvat kullankeltainen pomelo, Dancong-tee (eräs kiinalainen laadukas wulongtyypin tee) ja *[[meigan cai]]*, joka on kuivattua, sinapilla maustettua kaalia tai muuta kasvista.


Meizhou New Century Square.jpg|Uuden vuosisadan aukio Meizhoun kantakaupungissa.
Tea field.jpg|Teeviljelmää.


## Lähteet

## Aiheesta muualla

*Meizhou City Information (erityisesti talouspainotus)  (chinaknowledge.com)
*China Postal code Guangdong Province (prefektuuri ja piirikuntataso)  (youbianku.com)
Barbara Hulanicki

**Barbara Hulanicki** (s. 1936) on brittiläinen muotisuunnittelija ja vaatekauppias, joka on luonut Biba-vaatekauppaketjun.

Hulanicki syntyi Palestiinassa puolalaiseen perheeseen. Vuonna 1948 hänen isänsä salamurhattiin ja perhe pakeni Britannian Brightoniin. Brightonista tuli tärkeä osa Hulanickin menestystarinaa, sillä hän opiskeli siellä taidealaa ja avasi sinne vuonna 1973 kuusikerroksisen Biba-tavaratalon miehensä Stephen Fitz-Simonin kanssa. Ensimmäinen Biba-myymälä avattiin kuitenkin jo vuonna 1964 Kensingtoniin. Hulanickin vaatteet vetoavat ostajiin romantiikalla, sisustusaiheilla ja edullisilla hinnoilla. 

Vuonna 2012 hänelle myönnettiin Brittiläisen imperiumin ritarikunnan upseerin arvonimi (*OBE*) palveluksistaan muotialalla.

## Lähteet
Filemon (nimi)

**Filemon** tai **Philemon** () on kreikkalaista alkuperää oleva miehen etunimi, joka merkitsee "rakastavaa", "ystävällistä." Nimi oli Suomen almanakassa (vaihdellen muodot Filemon ja Philemon) vuosina 1705&ndash;1907. Nykyään suomen almanakassa on sen muunnokseksi käsitetty nimi Vilppu, mutta tämä on samalla Filippuksen muoto. Nimen Filemon suosio kasvoi Suomessa hieman vuosituhannen vaihteen tienoilla.

## Lähteet
José Guillermo Lovell

**José Guillermo Lovell** (14. tammikuuta 1918 Dock Sud, Provincia de Buenos Aires, Argentiina – 25. lokakuuta 1967) oli argentiinalainen nyrkkeilijä ja olympiamitalisti, jonka amatööriura ajoittui 1930-luvulle ja lyhyt ammattilaisura 1940-luvun alkuun.

Lovell voitti Berliinin olympialaisissa 1936 kolme ensimmäistä otteluaan ja pääsi finaaliin, jossa kohtasi saksalaisen Herbert Rungen. Lovell hävisi ottelun ja sai hopeamitalin.

Vuonna 1940 Lovell siirtyi ammattilaiseksi, mutta otteli vain kolme ottelua vuosina 1940–1942.

José Guillermo Lovellin veli oli vuoden 1932 olympiavoittaja Alberto Lovell ja veljenpoika vuoden 1964 nyrkkeilyn olympiaedustaja Santiago Alberto Lovell, joka eteni Tokion vuoden 1964 olympialaisissa neljännevälieriin eli kahdeksan parhaan joukkoon.

## Lähteet

## Aiheesta muualla
*
Koripallon naisten Euroopan-mestaruuskilpailut 1952

**Vuoden 1952 koripallon naisten Euroopan-mestaruuskilpailut** pelattiin Neuvostoliitossa 18. toukokuuta – 25. toukokuuta. Kisoihin osallistui 12 maata. Mestaruuden voitti Neuvostoliitto, hopeaa saavutti Tšekkoslovakia ja pronssia Unkari. Turnauksen korikuningatar oli Neuvostoliiton Raisa Mamentjeva.

## Sijoitukset
# 
# 
# 
# 
# 
# 
# 
# 
# 
# 
# 
# 

## Lähteet
* 1952 European Championship for Women archive.fiba.com 

### Viitteet
Lentäjien juhannus (2015)

Uusi **Lentäjien juhannus** on vuodesta 2015 lähtien Kauhavan lentoaseman alueella Kauhavalla järjestettävä juhannustapahtuma, johon sisältyy muun muassa lentonäytöksiä ja musiikkiesityksiä. Tarkoitus on jatkaa Ilmasotakoulun vuosina 1945–2012 järjestämää perinteistä ilmailu-juhannusjuhlaa.

Tapahtuma käynnistyi uudelleen kaupallisen järjestäjän myötä juhannuksena 2015. Lentäjien juhannus palaa Kauhavalle kaksipäiväisenä 19.-20. kesäkuuta 2015. Esiintyjinä muun muassa Popeda, Paula Koivuniemi, Juha Tapio, Robin, Elonkerjuu, Pandora , Basic Element, Günther, Waldo, Movetron sekä DJ Matti Airaksinen. Lentonäytöksissä esiintyvät muun muassa Midnight Hawks ja Fouga-pari.

## Lähteet
Paini Euroopan kisoissa 2015

**[[Euroopan kisat 2015|Euroopan kisojen 2015]]** paini järjestettiin Heydər Əliyevin areenalla Bakussa 13.–18.6.2015.

## Mitalistit
Lähde: Baku2015.com
### Kreikkalais-roomalainen paini

#### Vapaapaini

### Naispaini

## Mitalitaulukko

## Lähteet
Jiangmen

**Jiangmen** () on prefektuuritason kaupunki Kiinan Guangdongin maakunnan eteläosassa. Kaupungin keskusta sijaitsee Helmijoen suistoalueen länsilaidalla, linnuntietä noin 63 kilometriä maakunnan pääkaupunki Kantonista etelälounaaseen. Kaupungin väkiluku on 4,45 miljoonaa (2010) ja pinta-ala 9&nbsp;541 neliökilometriä. 

Jiangmen rajoittuu lännessä Yangjiangin, pohjoisessa Yunfun ja Foshanin sekä idässä Zhongshanin ja Zhuhain prefektuuritason kaupunkeihin. Eteläpuolella rajan muodostaa Etelä-Kiinan meri.

Piirikuntatasolla prefektuuri jaetaan kolmeen kaupunkipiiriin ja neljään piirikuntatason kaupunkiin (numerointi oheisen kuvan mukaisesti):

**Kaupunkipiirit**
1. Jianghai,
2. Pengjiang ja 
3. Xinhui,


**Piirikuntatason kaupungit**
4. Enping,
5. Taishan,
6. Kaiping ja
7. Heshan.




眺望江门市区(西南方向).jpg|Jiangmenin kantakaupunkia.
江门莲平路片区古旧建筑物.jpg|Vanha talo Lianping-kadulla Jiangmenissa.
ScaredheartofMaryCathedral.jpg|Sacred Heart of Mary Cathedral -kirkko Jiangmenissa.
Jiangmenstation.JPG|Jiangmenin rautatieasema.
Xinhuistation.JPG|Xinhuin rautatieasema.


## Lähteet

## Aiheesta muualla

*Jiangmen City Information (erityisesti talouspainotus)  (chinaknowledge.com)
*Jiangmen Travel Guide  (travelchinaguide.com)
*China Postal Code Guangdong Province (prefektuuri ja piirikuntataso)  (youbianku.com)
Urmas Arumäe

**Urmas Arumäe** (s. 1. tammikuuta 1957, Tootsi, Viro) on virolainen asianajaja ja Viron entinen oikeusministeri. Arumäe valmistui vuonna 1988 Tarton yliopiston oikeustieteen tiedekunnasta. Hänestä tuli 2. kesäkuuta 1994 Mart Laarin hallituksen oikeusministeri, ja hän oli virassa saman vuoden 8. marraskuuta asti. Hän kuului konservatiiviseen Isänmaaliittoon vuosina 1998–2010 ja Viron keskustapuolueeseen vuosina 2009–2011. 

## Lähteet
Jieyang

**Jieyang** (, peng’im: *Gêg<sup>4</sup>ion<sup>5</sup>*, pha̍k-fa-sṳ: *Ket-yòng*) on prefektuuritason kaupunki Kiinan Guangdongin maakunnan itäosassa. Kaupungin keskusta sijaitsee linnuntietä 320 kilometriä maakunnan pääkaupunki Kantonista itään. Kaupungin väkiluku on 5,884  miljoonaa (2010) ja pinta-ala 5&nbsp;240 neliökilometriä. 

Kaupunki rajoittuu pohjoisessa Meizhoun, idässä Chaozhoun ja Shantoun, sekä lännessä Shanwein prefektuuritason kaupunkeihin. Etelässä naapurina on Etelä-Kiinan meri.

Piirikuntatasolla prefektuuri jaetaan viiteen osaan (numerointi oheisen kuvan mukaan):
* 1. Rongcheng, kaupunkipiiri,
* 2. Puning, piirikuntatason kaupunki,
* 3. Jiedong, kaupunkipiiri,
* 4. Jiexi, piirikunta ja 
* 5. Huilai, piirikunta.

Vuoden 2011 lopulla avattu Jieyang Chaoshanin kansainvälinen lentoasema (IATA-koodi: SWA, ICAO: ZGOW) on maakunnan kolmanneksi suurin lentoasema. Tämä Jiedongin piirikunnassa sijaitseva lentoasema palvelee muun muassa Jieyangin ohella esimerkiksi Shantoun ja Chaozhoun kaupunkeja. 


Jieyang Railway Station 2013.10.27 16-12-52.jpg|Jieyangin rautatieasema.
Jieyang Xuegong 2013.10.27 15-12-27.jpg|Konfutselainen temppeli Jieyangissa.
Skyline of Urban of Puning in Jan 2011.jpg|Näkymä Puningista, piirikuntatason kaupungista Jieyangissa.
Streetview at Commercial Area of central Liusha in April 2014.jpg| Puningin kaupallista keskustaa.
Shenquantemplodeama.JPG|Temppelin sisäänkäynti, Huilain piirikunta.
Kuiguangge.JPG|Pagodi, Huilain piirikunta.
Kitsai.JPG |Jiexin piirikunta.


## Lähteet

## Aiheesta muualla

*Jieyang City Information (erityisesti talouspainotus)  (chinaknowledge.com)
*Jieyang Travel Guide  (travelchinaguide.com)
*China Postal Code Guangdong Province (prefektuuri ja piirikuntataso)  (youbianku.com)
Koripallon naisten Euroopan-mestaruuskilpailut 1956

**Vuoden 1956 koripallon naisten Euroopan-mestaruuskilpailut** pelattiin Tšekkoslovakiassa 2.–10. kesäkuuta. Kisoihin osallistui 16 maata. Mestaruuden voitti Neuvostoliitto, hopeaa saavutti Unkari ja pronssia Tšekkoslovakia. Turnauksen korikuningatar oli Puolan Romualda Gruszczyńska-Olesiewicz.

## Sijoitukset
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
* 1956 European Championship for Women archive.fiba.com 

### Viitteet
Puning

**Puning** (, pinyin: Pǔníng Shì) on piirikuntatason kaupunki Kiinan Guangdongin maakunnan itäosassa. Se on asukasluvultaan suurin piirikuntatason osa 5,884 miljoonan asukkaan Jieyangin perfektuuritason kaupunkia. 

Puningin kaupungin keskusta sijaitsee linnuntietä noin 35 kilometriä Jieyangin kaupungintalolta ja 297 kilometriä maakunnan pääkaupunki Kantonista itään. Puningin väkiluku oli 2,056 miljoonaa (2010) ja pinta-ala 1&nbsp;620 neliökilometriä. Kaupungintalo sijaitsee Liushabein (流沙北街道) kaupunginosassa (koordinaatit kaupungintalon edustalle yllä).


Puning Square at Feb 2014.jpg|Näkymä Puningin aukiolta (2014).
Skyline of Urban of Puning in Jan 2011.jpg|Näkymä Puningista, piirikuntatason kaupungista Jieyangissa.
Streetview at Commercial Area of central Liusha in April 2014.jpg| Puningin kaupallista keskustaa.
A glimpse of Commercial Mall of Puning in Jan 2012.jpg|Eräs kaupungin kauppakeskuksista.
A glimpse of Longhua Temple at Puning.jpg|Longhuan temppeli.
A View of Lianjiang River throught Urban of Puning from Guangda Avenue.jpg |Lianjiangjokea Puningin kaupungissa.
Peifeng Tower.jpg|Peifengin pagodi.
Puning Railway Station at Jan 2014.jpg|Puningin rautatieasema.
Administrative Divisions of Puning City labelled.svg|Puningin kaupungin paikallishallinnollinen jako.


## Lähteet

## Aiheesta muualla

*Puning City, A county-level division under the jurisdiction of Jieyang Municipality   (cfguide.com)
*Puning，Guangdong China (tuokiokuvia Puningin kaupungista, 12/2014, lähes 16 min) (youtube.com)
Hengyang

**Hengyang** (, pinyin: Héngyáng Shì) on prefektuuritason kaupunki Kiinan Hunanin maakunnan keskiosassa. Hengyang tunnetaan myös lempinimellä *Villin hanhen kaupunki*. Kaupungin keskusta sijaitsee linnuntietä noin 150 kilometriä maakunnan pääkaupunki Changshasta etelälounaaseen. Hengyangin väkiluku on 7,128 miljoonaa (2010) ja pinta-ala 15&nbsp;302 neliökilometriä. Kaupungin ulottuvuus lännestä itään on 173 kilometriä ja pohjoisesta etelään noin 150 kilometriä.

Kaupunki rajoittuu pohjoisessa Loudin ja Xiangtanin, idässä Zhuzhoun, etelässä Chenzhoun, lounaassa Yongzhoun ja lännessä Shaoyangin prefektuuritason kaupunkiin.

Piirikuntatasolla prefektuuri jakautuu viiteen kaupunkipiiriin ja kahteen piirikuntatason kaupunkiin sekä viiteen piirikuntaan. Osat ovat :

**Piirit**
* Nan Yue,  
* Yan Feng, 
* Zhu Hui,  
* Shi Gu ja 
* Zheng Xiang. 
**Piirikuntatason kaupungit**
* Changning, 
* Leiyang.
 
**Piirikunnat**
* Hengnan, 
* Hengyang,
* Hengshan,
* Hengdong ja  
* Qidong. 

Paikallisiin nähtävyyksiin lukeutuu esimerkiksi Hengshan-vuori (Hengvuori) monipuolisine tutustumiskohteineen. Seudulla löytää Hunain maakuntakeittiön ruokaa. Hunanin keittiö on yksi Kiinan kahdeksasta tunnetuimmasta alueellisesta keittiöistä. Yksi kulinaristinen erikoisuus on Hengvuoren buddhalainen kasvisruoka.


Nanyuedamiaozhudian.jpg|Hangvuoren suuri temppeli.
衡阳市人民政府.jpg|Hengyangin kaupungintalo.
Hengyang.jpg | Kadunristeys Hengyangin kantakaupungissa.


## Lähteet

## Aiheesta muualla

*Hengyang City Information (erityisesti talouspainotus)  (chinaknowledge.com)
*China Postal code Hunan Province (prefektuuri ja piirikuntataso)  (youbianku.com)
Yueyang

**Yueyang** (, pinyin: Yuèyáng Shì) on prefektuuritason kaupunki Kiinan Hunanin maakunnan koillisosassa, Jangtsejoen etelärannalla ja Dongtingjärven koillisrannalla. Kaupungin keskusta sijaitsee linnuntietä noin 127 kilometriä maakunnan pääkaupunki Changshasta pohjoiseen. Kaupungin väkiluku on 5,476 miljoonaa (2010) ja pinta-ala 14&nbsp;896 neliökilometriä. 

Yueyang on historiallinen kiinalainen kaupunki, jonka historia tunnetaan yli 2&nbsp;500 vuoden ajalta. 

Se rajoittuu pohjoisessa Jingzhoun, idässä Xianningin, Jiujiangin ja Yichunin, etelässä Changshan ja lännessä Yiyangin prefektuuritason kaupunkiin.

Piirikuntatasolla prefektuuri jakautuu yhdeksään osaan. Osat ovat:

**Kaupunkipiirit**
* Yueyang Lou
* Junshan
* Yunxi 
**Piirikuntatason kaupungit**
* Linxiang
* Miluo 
 
**Piirikunnat**
* Huarong  
* Pingjiang  
* Xiangyin  
* Yueyang  


Yueyang 01.jpg

## Lähteet

## Aiheesta muualla

*Hengyang City Information (erityisesti talouspainotus)  (chinaknowledge.com)
*China Postal code Hunan Province (prefektuuri ja piirikuntataso)  (youbianku.com)
Yiyang

**Yiyang** (, pinyin: Yìyáng Shì) on prefektuuritason kaupunki Kiinan Hunanin maakunnan pohjoisosassa, Jangtsejoen eteläpuolella, Dongtingjärven seudulla. Kaupungin keskusta sijaitsee linnuntietä noin 68 kilometriä maakunnan pääkaupunki Changshasta luoteeseen. Kaupungin väkiluku on 4,307 miljoonaa (2010) ja pinta-ala 12&nbsp;325 neliökilometriä. 

Se rajoittuu idässä Yueyangin, etelässä Changshan ja Loudin, lännessä Huaihuan ja Changden prefektuuritason kaupunkeihin.

Piirikuntatasolla prefektuuri jakautuu kahteen kaupunkipiiriin (Heshan, Ziyang), yhteen piirikuntatason kaupunkiin (Yuanjiang) ja kolmeen piirikuntaan (Anhua, Nanxian, Taojiang).

## Lähteet

## Aiheesta muualla

*Yiyang City Information (erityisesti talouspainotus)  (chinaknowledge.com)
*China Postal Code: Hunan Province (prefektuuri ja piirikuntataso)  (youbianku.com)
Alén

**Alén** on seuraavien suomalaisten henkilöiden sukunimi:

* Andrei Alén (s. 1981), näyttelijä
* Anton Alén (s. 1983), rallikuljettaja, Markku Alénin poika
* Eero Alén, rallikuljettaja
* Henri Alén (s. 1978), kokki, ravintoloitsija
* Johan Alén (s. 1976), runoilija, kirjailija ja toimittaja
* Juha Alén (s. 1981), jääkiekkoilija
* Kalevi Alén (1930–2012), tullimestari, apulaiskaupunginjohtaja ja kunnallispoliitikko
* Markku Alén (s. 1951), rallikuljettaja, Eero Alénin poika
* Mia Alén (s. 1981), salibandyn pelaaja
* Raimo Alén (s. 1951), puukemian professori

;Entinen nimi
*Aaro Honka, oik. *Eino Johannes Arohonka*, vuoteen 1932 *Alén* (1913–2001), nuorisokirjailija, rehtori
*Matti Almila, vuoteen 1941 *Alén* (1927–1998), toimittaja ja dekkarikirjailija
Hongell

**Hongell** on seuraavien suomalaisten henkilöiden sukunimi:

* Alma Hongell (o.s. *Backlund*, 1849–1935), ruotsiksi kirjoittanut lastenkirjailija
* Göran Hongell (1902–1973), lasitaiteilija, Hilda Hongellin poika
* Hilda Hongell (o.s. *Sjöblom*, 1867–1952), ensimmäinen suomalainen naisrakennusmestari.
Parkatti (täsmennyssivu)

**Parkatti** tarkoittaa seuraavia:

*Parkatti, järvi Iisalmessa
*Parkatin voimalaitos, voimalaitos Iisalmessa

## Sukunimi
* Eugen Parkatti, psykologi, Kirjavan puolueen puoluejohtaja, Enemmistö ry:n puheenjohtaja
* Veli-Pekka Parkatti (s. 1956), kenraalimajuri
Shaoyang

**Shaoyang** (, pinyin: Shàoyáng Shì) on prefektuuritason kaupunki Kiinan Hunanin maakunnan keskiosassa. Kaupungin alkuperäinen nimi oli *Baoqing*. Kaupungin keskusta sijaitsee linnuntietä runsas 180 kilometriä maakunnan pääkaupunki Changshasta lounaaseen. Kaupungin väkiluku on 7,072 miljoonaa (2010) ja pinta-ala 20&nbsp;829 neliökilometriä. 

Kaupunki rajoittuu idässä Huaihuan, pohjoisessa Loudin, idässä Hengyangin sekä etelässä Yongzhoun ja Guilinin prefektuuritason kaupunkiin.

Piirikuntatasolla prefektuuri jakautuu 12 osaan. Osat ovat:

**Kaupunkipiirit (3)**
* Beita
* Daxiang 
* Shuangqing (hallintokeskus)
**Piirikuntatason kaupunki (1)**
* Wugang
**Autonominen piirikunta (1)**
* Chengbu Miao
 
**Piirikunnat (7)**
* Dongkou
* Longhui 
* Shaodong 
* Shaoyang
* Suining 
* Xinning 
* Xinshao

Kaupungin läpi virtaa kaksi jokea: Zijiang ja Shaoshui. Kaupungilla on jo 2&nbsp;500-vuotinen historia. Nähtävyyksiin kuuluu muun muassa kansallisen geopuiston asemassa oleva Langshanvuori Xinningin piirikunnassa ja Huangsangin luonnonpuisto. 


ShaoYang.JPG |East Avenue, Shaoyang.
阳-626.jpg|Joenjumalan temppeli, Shaoyang.
DongKou.JPG| Xuefeng East Road, Dongkoun piirikunta.


## Lähteet

## Aiheesta muualla

*Shaoyang City Information (erityisesti talouspainotus)  (chinaknowledge.com)
*China Postal code Hunan Province (prefektuuri ja piirikuntataso)  (youbianku.com)
Galician suuri Irmandiños-sota

**Galician suuri Irmandiños-sota** käytiin Galician kuningaskunnassa vuosina 1467–1469. Siinä olivat keskeisessä roolissa  Irmandiños-veljeskunnat jotka kapinoivat paikallista aatelia vastaan, samoin kuin pienemmässä vuosien 1431–1435 kapinassa. Molemmat kapinat kukistettiin, mutta ne vaikuttivat Galician tiiviimpään liittymiseen Kastilian alaisuuteen.

Sanaa irmandiños on käytetty Galiciassa monissa historiallisissa yhteyksissä. Se viittaa sananmukaisesti pikkuveljiin tai "veikkosiin", ja sillä on yhteys espanjassa keskiaikaisista killoista käytettyyn ilmaisuun.

Tuohon aikaan Galicia oli jo liitetty  Leónin ja Kastilian kuningaskuntien alaisuuteen, mutta keskusjohto oli heikkoa koska alue oli eristyksissä vuorten takana. Kastilian valtaa heikensi myös siellä käyty sisällissota Henrik IV:n ja hänen nuoremman veljensä Alfonson ja tämän johtamien aatelisten joukkojen välillä.

Galiciassa feodaalivaltaa käyttivät sekä kirkkoruhtinaat että maallinen aateli. 

Sotatoimet alkoivat vuonna 1467, mutta irmandiños-veljeskuntia oli perustettu jo muutamia vuosia aikaisemmin alueen kaupunkeihin Kastilian kuninkaan Henrik IV:n tuella. Alue oli kokenut kovia katovuosien ja ruttoepidemioiden takia. Veljeskuntiin liittyi sekä talonpoikia että kaupunkilaisia, ja jopa alempiarvoista aatelia ja papistoa. Veljeskuntiin liittyi kaikkiaan noin 80&nbsp;000 taistelijaa. Vastustajiksi koettiin suuret maanomistajat, joilla oli linnoja ja linnoituksia, sekä linnaluostarit. Kahden vuoden sodan aikana veljeskunnat tuhosivat noin 130 linnoitusta. 

Sodan alussa aatelisto pakeni Portugaliin tai Kastiliaan, mutta vuonna 1469 Pedro Madruga kokosi aatelisten joukot ja aloitti vastahyökkäyksen Portugalista käsin. Aatelisjoukoilla oli ylivertaiset aseet, kuten hakapyssyjä, ja kapina tukahdutettiin ja sen johtajat pidätettiin ja  teloitettiin.

## Lähteet
Rəsul Çunayev

**Rəsul Çunayev ** (s. 7. tammikuuta 1991) on azerbaidžanilainen kreikkalais-roomalaisen tyylin painija. Hän on maailmanmestari, Euroopan kisojen voittaja ja olympiamitalisti. Hän edustaa bakulaista *Neftchi*-seuraa, ja häntä ovat valmentaneet Ismail ja Samad Chopsiyev.

Çunayev voitti 71&nbsp;kg:n sarjassa maailmanmestaruuden Las Vegasissa ja kultaa Bakun Euroopan kisoissa 2015. Hän sai samassa painoluokassa MM-pronssia Taškentissa 2014 ja EM-hopeaa Vantaalla 2014. Hän saavutti 66kg:n sarjassa olympiapronssia Rio de Janeirossa 2016. 72-kiloisissa hän sai 2018 EM-hopeaa Kaspijskissa ja MM-pronssia Budapestissa.

Çunayev voitti 66&nbsp;kg:n sarjassa kultaa opiskelijoiden MM-kilpailuissa 2010 ja Kazanin universiadeissa 2013. Hän voitti 58-kiloisissa kadettien Euroopan-mestaruuden 2008 sekä 66-kiloisissa junioreiden EM-kultaa 2010 ja EM-pronssia 2011 sekä junioreiden MM-pronssia 2010 ja 2011.

## Lähteet
Erkki Linturi

**Erkki Aatos Linturi** (25. marraskuuta 1929 Jääski – 20. toukokuuta 2015 Helsinki) oli varatuomari, kanslianeuvos, Helsingin kaupungin rahoitusjohtaja ja sen jälkeen Postipankin varatoimitusjohtaja, josta tehtävästä hän jäi eläkkeelle. 

Helsingin metron suunnitteluvaiheissa hän sai syytteen virkavirheestä, mutta syyte hylättiin aiheettomana.

Linturi oli syntyisin Jääskestä, mutta vietti nuoruutensa Köyliössä. Hänen vanhempansa olivat nimismies Unto Sulo Aatos Linturi ja Tyyne Marja Riikilä. Linturi avioitui 1952 sosionomi Hilkka-Liisa Vuorelan kanssa, tietotekniikka-alan kouluttaja ja yrittäjä Risto Linturi on heidän poikansa. Ylioppilaaksi Erkki Linturi tuli 1949 ja valmistui sosionomiksi 1953 ja lainopin kandidaatiksi 1958. Kanslianeuvoksen arvo hänelle myönnettiin 1992.  

## Lähteet
* Erkki Linturin muistokirjoitus Helsingin Sanomissa 

### Viitteet
Bálint Korpási

**Bálint Korpási** (s. 30. maaliskuuta 1987) on unkarilainen kreikkalais-roomalaisen tyylin painija. Hän edustaa *Budapest Vasutas SC* -seuraa ja häntä ovat valmentaneet Ferenc Bacsa (vuodesta 1997), Ferenc Takacs ja György Struhacs.

Korpasi saavutti 71&nbsp;kg:n sarjassa hopeaa Bakun Euroopan kisoissa 2015 ja pronssia Riian EM-kilpailuissa 2016. Hän voitti 71-kiloisten maailmanmestaruuden Budapestissa 2016 ja Euroopan-mestaruuden Novi Sadissa 2017. Hän sai 71&nbsp;kg:n sarjassa MM-pronssia Pariisissa 2017. Hän saavutti 72-kiloisissa EM-pronssia Kaspijskissa 2018,  MM-hopeaa Budapestissa 2018 ja MM-pronssia Nur-Sultanissa 2019.

Korpasi saavutti kadetti-ikäisten (eli alle 17-vuotiaiden) EM-hopeaa 50&nbsp;kg:n painoluokassa 2004. Junioreiden EM-kilpailuissa hän oli 60-kiloisissa toinen 2006 ja 66-kiloisissa kolmas 2007. Hän sai opiskelijoiden MM-kilpailuissa hopeaa 66-kiloisissa 2010.

## Lähteet
Otakar Hořínek

**Otakar Hořínek** (12. toukokuuta 1929 Prostějov – 8. kesäkuuta 2015) oli Tšekkoslovakiaa urheilu-urallaan edustanut ampuja ja olympiamitalisti.

Hořínek saavutti olympiahopeaa 50 metrin pienoiskivääriammunnan asentokilpailusta Melbournessa 1956. Hän saavutti saman pistemäärän, 1172, kuin olympiakullan vienyt Neuvostoliiton Anatoli Bogdanov, mutta Bogdanov sai kullan paremman makuuammuntatuloksensa johdosta. Erillisessä 50 metrin pienoiskivääriammunnan makuuasentokilpailussa Hořínek oli neljäs. Hän kilpaili samoissa lajeissa myös Rooman kesäolympialaisissa 1960.

Hořínek saavutti myös EM-mitaleita. Hän kuoli 86-vuotiaana 8. kesäkuuta 2015.

## Lähteet
* Otakar Hořínek Bio, Stats and Results  Olympics at Sports-Reference.com 

### Viitteet
Dominik Etlinger

**Dominik Etlinger** (s. 19. helmikuuta 1992) on kroatialainen kreikkalais-roomalaisen tyylin painija. Hän edustaa zagreblaista *Metalac*-seuraa, ja häntä ovat valmentaneet vuodesta 2011 Božo Starčević ja Davor Jakubek.

Etlinger saavutti Bakun Euroopan kisoissa 2015 pronssia 71&nbsp;kg:n sarjassa. Hän sai EM-pronssia 72&nbsp;kg:n painoluokassa Bukarestissa 2019. Hän oli kahdeksas 66-kiloisissa Belgradin EM-kilpailuissa 2012 ja Las Vegasin MM-kilpailuissa 2015 sekä 71-kiloisissa Riian EM-kilpailuissa 2016. Hän sai 66&nbsp;kg:n painoluokassa pronssia Välimeren kilpailuissa 2013.

Etlinger saavutti junioreiden MM-kilpailuissa 66&nbsp;kg:n sarjassa hopeaa 2010 ja pronssia 2012. Hän sai kadettien EM-kilpailuissa 63-kiloisissa kultaa 2009 ja pronssia 2008. Hän voitti junioreiden Euroopan-mestaruuden 66&nbsp;kg:n sarjassa 2012 ja sijoittui samassa painoluokassa alle 23-vuotiaiden EM-kilpailuissa toiseksi 2015.

## Lähteet
Mariskan diskografia

Tämä artikkeli on suomalaisen rap– ja poplaulaja Mariskan diskografiasta. Hän on uransa aikana julkaissut kolme sooloalbumia, jotka ovat olleet tyylilajiltaan rapmusiikkia.

## Albumit

## Singlet

### Muut singlet

## Musiikkivideot
* *Anteexi* (2002)
* *Murha* (2004 – ohj. Vesa Manninen)

## Vierailijana

## Katso myös
* ''Mariska & Pahat Sudet

## Lähteet
Tahvo Luosto

**Tahvo Tauno Väinö Luosto** (synt. **Liljeblad**, 7. syyskuuta 1905 Kuusisto – 25. toukokuuta 1938 Helsinki) oli suomalainen kieli- ja kansatieteilijä, joka tunnettiin myös kansallissosialistina ja antisemitistinä. 

## Elämä
Luosto kirjoitti ylioppilaaksi 1925, jonka jälkeen hän opiskeli Helsingin yliopistossa suomen kieltä. Luosto oli aktiivisesti mukana IKL:n toiminnassa. Kielitieteilijänä hänen merkittävin työnsä on yhdessä Aili Virkkusen kanssa kerätty aineisto itäkarjalaisesta Tunkuan murteesta, josta molemmat kirjoittivat myös laudatur-tutkielmansa. Luosto keräsi kesien 1927–1927 aikana yli 5 600 sanaa, joiden pääasiallisena lähteenä oli Ukki Väinämöinen. Hänen materiaaliaan on myöhemmin julkaistu Suomalais-Ugrilaisen Seuran toimittamassa *[[Karjalan kielen sanakirja]]ssa*. Kesällä 1930 Luosto osallistui Helsingin yliopiston Pohjois-Pohjalaisen Osakunnan keruuretkelle Hailuotoon ja haastatteli tämän jälkeen Sanakirjasäätiön stipendiaattina viimeisiä Ruotsin metsäsuomalaisia Östmarkin pitäjässä Värmlannissa. Ruotsissa mukana olivat myös muun muassa Astrid Reponen-Juvas ja Martti Rapola.

1930-luvulla Luosto tunnettiin kansallissosialistina, joka muun muassa toimi lyhytaikaisesti vuonna 1933 Kustannus Oy Vasaran julkaiseman juutalaisvastaisen *[[Siniristi (lehti)|Siniristi]]*-lehden päätoimittajana. Hän oli yksi harvoista suomalaisista, jotka 1920–1940-luvuilla vastustivat juutalaisuutta uskonnollisia argumentteja käyttäen. Muita tunnettuja olivat papit K. R. Kares, Matti Tarkkanen ja J. W. Wartiainen sekä kirjailija Olli Nuorto ja taidemaalari Elsa Snellman. Siniristin edeltäjässä *[[Tapparamies|Tapparamiehessä]]* Luosto pohti vuonna 1932 juutalaisuuden vastustamisen suhdetta kristinuskoon. Hänen mukaansa juutalaiset olivat ”magiikkaan ja omahyväisyyteen kangistunut kansa, jolle Jeesus yritti opettaa hyvyyttä ja nöyryyttä”. Juutalaisuutta Luosto luonnehti ihmiskunnalle tuhoisaksi opiksi, jonka koossapitävänä voimana oli viha kaikkea ei-juutalaista kohtaan. Hän ei myöskään pitänyt sitä edes uskontona, vaan kutsui juutalaisuutta ”ihmiskunnan tuhoisimmaksi vitsaukseksi”. Jeesusta hän piti maailman voimakkaimpana juutalaisuuden vastustajana. 

## Perhe
Luoston puoliso oli Malmivaaran pappissukuun kuulunut Saga Helena (Satu) Malmivaara (1909−1972). Heidän poikiaan olivat professori Urmas Luosto ja kirurgian dosentti Rauno Luosto.

## Teokset
*

## Lähteet
Donald Gauf

**Donald Valentine ”Don” Gauf** (1. tammikuuta 1927 Edmonton, Kanadan dominio, Brittiläinen imperiumi – 11. lokakuuta 2014 Edmonton) oli kanadalainen jääkiekkoilija, olympiavoittaja ja maailmanmestari.

Gauf kuului Kanadan olympiakultaa Oslossa 1952 voittaneeseen joukkueeseen. Talviolympialaisten tuolloisesta statusarvosta johtuen Kanada saavutti samalla maailmanmestaruuden. Gauf kuului Kanadan MM-kultajoukkueeseen myös vuonna 1950.

Gauf kuoli Edmontonissa 87-vuotiaana 11. lokakuuta 2014.

## Lähteet
* Don Gauf Bio, Stats and Results  Olympics at Sports-Reference.com 

### Viitteet
Törnvall

**Törnvall** tai **Törnwall** on seuraavien henkilöiden sukunimi:

* Bertel Törnwall, *Bertel Törmävaara* (1886–1963), rovasti ja kristillinen kirjailija
* E. A. Törnvall, arkkitehti
* Emil Törnwall (1861–1926), suomalainen pappi ja säveltäjä
* Eva Törnwall-Collin (1896–1982), suomalainen taidemaalari
* Iikka Törnvall (s. 1983), suomalainen jääkiekkoilija
* Ines Törnvall, arkkitehti
* Jon Fredrik Törnwall (1819–1898), ruotsalainen urkuri, säveltäjä ja musiikkikirjailija
* Jussi Törnwall (1935–2016), suomalainen oopperaohjaaja, dramaturgi, oopperoiden kääntäjä ja korrepetiittori
* Markus Törnvall (s. 1964), suomalainen jalkapalloilija.
Juha Järveläinen

**Juha Tapio Järveläinen** (17. heinäkuuta 1932 Helsinki – 8. kesäkuuta 2015 Lapinlahti) oli suomalainen taiteilija.

Järveläinen opiskeli Suomen Taideakatemian koulussa 1950–1954 ja Aukusti Tuhkan kurssiateljeessa 1959–1960. Vuonna 1954 hän teki opintomatkan Eurooppaan, Italiaan ja Ranskaan.

Järveläinen toimi Savon Sanomien nurkkavitsien kuvittajana 1947–1949. Tilaajana oli Simo Puupponen eli pakinoitsija Aapeli. Samoihin aikoihin hän voitti ABC-piirustuskoulun piirustuskilpailun piirustuksellaan Ajurit. Kuopion ajoilta periytyi myös läheinen ystävyys akateemikko Rauni Mollbergin kanssa, jonka ensimmäisen teatteriohjauksen Järveläinen lavasti.

Opintojensa jälkeen hän kuului taiteilijaryhmään "Nuoret graafikot", jonka muita jäseniä olivat muun muassa Lauri Ahlgrén, Anita Ermala, Simo Hannula, Pentti Kaskipuro ja Gunnar Pohjola. Järveläisen retrospektiivinen näyttely Hämeenlinnan taidemuseossa 1994 muodostui ryhmän uudelleenkohtaamiseksi. Ryhmän opettaja ja innoittaja oli Aukusti Tuhka, jonka vaikutus Järveläisen työhön oli merkittävä. Grafiikan lisäksi Järveläisen varhaiskauden töistä on keskeinen Siilinjärvellä sijaitsevan Toivalan metsäkoulun tiloissa oleva seinämaalaus Toukokuu, josta Sakari Saarikivi kirjoitti kiittävän arvostelun.

Järveläinen avioitui 1959 taiteilija Anita Ermalan kanssa. He saivat kaksi poikaa.

Toimittuaan taideopettajana Kuopiossa sekä Espoon työväenopistossa Järveläinen valittiin Suomen Pankkiin perustettuun taiteilijan virkaan useista virkaa hakeneista eturivin taiteilijoista. Hän työskenteli tässä virassa vuosina 1967–1969. Työ sisälsi postimerkkien ja rahojen suunnitteluja sekä julkisia muotokuvia. Järveläisen suunnittelema Z. Topeliuksen juhlamerkki valittiin yleisöäänestyksessä Suomen kauneimmaksi postimerkiksi. Merkittävä työ tältä kaudelta on J.&nbsp;V. Snellmanin muotokuva.

Järveläinen siirtyi Suomen Pankista Lahden taideteollisuusoppilaitokseen, jossa hän opetti grafiikkaa 1968–1970. Hänen näiden tehtävien jälkeinen työskentelynsä sisälsi muotokuvia, kirjankuvituksia ja piirustuksia. Toimiessaan aktiivisesti Ars Hämeen piirissä vuosina 1992–2002 Järveläinen korosti erityisesti piirrostaiteen merkitystä. Viimeiset kymmenen vuottaan Järveläinen eli Lapinlahdella. Hänen viimeinen retrospektiivinen näyttelynsä oli esillä Lapinlahden taidemuseossa vuonna 2002.

Järveläisen varhaistuotantoon vaikutti kotimaisten opettajien ja taidehistoriallisten vaikutteiden ohella Wassily Kandinskyn ajattelu sekä Georges Seuratin samanaikaisten valöörikontrastien menetelmä. Keskityttyään piirrostyöhön hän mainitsi vaikuttajiksi Alberto Giacomettin ja Giorgio Morandin.

## Lähteet
* Juha Järveläinen, Taiteilijamatrikkeli
* Tatu Ollikainen, Juhan ateljeessa, Halosen museosäätiö 2008
* Variaatioita. Juha Järveläisen piirustuksia. Hämeenlinnan taidemuseo 1994

### Viitteet

## Aiheesta muualla
* Juha Järveläinen, Eemil.fi  Yläsavolaiset kuvataiteilijat
Frank Stäbler

**Frank Stäbler** (s. 27. kesäkuuta 1989 Böblingen) on saksalainen kreikkalais-roomalaisen tyylin painija. Hän edustaa TSV Musberg -seuraa, ja häntä on valmentanut vuodesta 2004 Andreas Stäbler.

Stäbler voitti maailmanmestaruuden 66 kg:n painoluokassa Las Vegasissa 2015, 71-kiloisissa Pariisissa 2017 ja 72 kg:n sarjassa Budapestissa 2018. Hän saavutti MM-kilpailuissa pronssia 66&nbsp;kg:n sarjassa Budapestissa 2013 ja 67-kiloisissa Nur-Sultanissa 2019. Hän oli 66 kg:n painoluokassa viides MM-kilpailuissa 2011 ja 2014. 

Stäbler saavutti vuodelle 2021 siirretyissä Tokion olympialaisissa pronssia 67 kg:n painoluokassa. Olympialaisten 66-kiloisten sarjassa hän on sijoittunut viidenneksi 2012 ja seitsemänneksi 2016.

Stäbler voitti Euroopan-mestaruuden 66&nbsp;kg:n sarjassa Belgradissa 2012 ja 72-kiloisissa Roomassa 2020. Hän sai 66&nbsp;kg:n painoluokassa EM-pronssia Vantaalla 2014. Bakun Euroopan kisoissa 2015 hän oli kolmas 71-kiloisissa.

Stäbler sai junioreiden MM-kilpailuissa pronssia 66&nbsp;kg:n sarjassa 2009. Hän oli kadettien EM-kilpailuissa kolmas 58-kiloisissa 2006 ja junioreiden EM-kilpailuissa kolmas 66-kiloisissa 2009.

## Lähteet
Gerd Bonk

**Gerd Bonk** (26. elokuuta 1951 Limbach – 20. lokakuuta 2014 Greiz) oli Itä-Saksaa urheilu-urallaan edustanut painonnostaja, olympiamitalisti ja Euroopan mestari.

Bonk saavutti yli 110 kg:n painoluokassa olympiahopeaa Montréalissa 1976 ja olympiapronssia Münchenissä 1972. Hän voitti urallaan myös MM- ja EM-mitaleita. Bonkin paremman kilpailumenestyksen esti samaan aikaan kilpaillut neuvostoliittolainen huippunostaja Vasili Aleksejev. Bonk jäi aikaisin eläkkeelle oltuaan yksi Itä-Saksan kilpaurheilun dopingohjelmasta kärsineistä urheilijoista.

Syyskuussa 2014 Bonkin terveys romahti lopullisesti ja hän vaipui koomaan. Hän kuoli Greizissa 63-vuotiaana 20. lokakuuta 2014.

## Lähteet

* Gerd Bonk Bio, Stats and Results  Olympics at Sports-Reference.com 

### Viitteet
Horst Arndt

**Horst Arndt** (19. syyskuuta 1934 Königsberg – 19. lokakuuta 2014 Taunusstein) oli saksalainen soutaja ja olympiamitalisti.

Arndt saavutti perämiehellisessä kaksikossa olympiahopeaa Melbournessa 1956. Hän voitti urallaan myös EM-mitaleita.

Arndt kuoli 80-vuotiaana 18. lokakuuta 2014.

## Lähteet
* Horst Arndt Bio, Stats and Results  Olympics at Sports-Reference.com 

### Viitteet
Eljas Verve

**Eljas Verve** (s. 29. elokuuta 1959) on blues-, bluesrock- ja jazzkitaristi. Verven tunnetuin tallenne lienee vuonna 2017 tehty *Fool for Love* -ep-levy, joka on kuunneltavissa useimmissa suoratoistopalveluissa. Siitä on myös otettu pieni CD-painos. Verve on viime vuosina soittanut useissa blues ja roots -musiikkia esittävissä kokoonpanoissa ja työskennellyt aiemmin (1986–2007) muun muassa radiotoimittajana, viimeksi Yleisradiossa. Verve on myös tehnyt joitakin käsikirjoituksia ja näytellyt avustavissa sivurooleissa elokuvissa *Esinäytös* ja *Vääpeli Sadon tapaus*. Eljas Verve toimi 1980-luvun alkupuolella vuoden verran Helsingin Kellariteatterin puheenjohtajana. Eljas Verve asuu Haminassa ja on vapaa kirjoittaja ja muusikko. Viime vuosina Eljas Verve on soittanut muun muassa yhtyeissä Sand Road Blues Band ja Eljas Verve Blues Band. 

## Lähteet
* http://www.kellariteatteri.fi/#!jasenet.2
* http://www.45worlds.com/vinyl/appearances/tayden-kuun-blues
* http://www.imdb.com/title/tt2375747/
* http://www.elonet.fi/fi/elokuva/163208
* http://www.imdb.com/title/tt2375747/
* http://www.elonet.fi/fi/elokuva/163208

## Aiheesta muualla
* https://www.youtube.com/user/EljasVerve
* https://open.spotify.com/search/results/Eljas%20Verve
Erik Hansen

**Erik Hansen** -nimisiä henkilöitä ovat:

* Erik Hansen (1939–2014), tanskalainen ratameloja, olympiavoittaja ja maailmanmestari
* Erik Hansen (s. 1945), tanskalainen kilpapurjehtija
* Erik Hansen (1889–1967), saksalainen kenraali
* Erik Hansen, tanskalainen jalkapallovalmentaja 
* Erik Fosnes Hansen (s. 1965), norjalainen kirjailija
* Erik Ninn-Hansen (1922–2014), tanskalainen poliitikko ja ministeri.
Stjernschantz

**Stjernschantz**, **Stiernschantz** () on seuraavien suomalaisten henkilöiden sukunimi:

* Beda Stjernschantz (1867–1910), taidemaalari, Johan Wilhelm Stjernschantzin tytär 
* Carl Axel Stjernschantz (1801–1865), kenraaliluutnantti
* Johan Stiernschantz, alk. *Wessman*, (1670 – n. 1729), sotilas, Käkisalmen komentaja 
* Johan Abraham Stjernschantz (1787–1864), maaherra ja sotilas
* Johan Wilhelm Stjernschantz (1825–1886), sotilas ja virka- ja valtiopäivämies
* Natalia Stjernschantz, ”Valkea rouva” (1831–1858), Johan Wilhelm Stjernschantzin puoliso, jonka kerrotaan kummittelevan Tuomarinkylän kartanossa
* Torsten Stjernschantz (1882–1953), Ateneumin intendentti, Johan Wilhelm Stjernschantzin poika
* Wilhelm Stjernschantz (1876–1950), everstiluutnantti, Suomen valkoisen kaartin komentaja, Tervakosken paperitehtaan johtaja, Johan Wilhelm Stjernschantzin poika.

## Lähteet
Erik Hansen (meloja)

**Erik Rosendahl Hansen** (15. marraskuuta 1939 Randers – 29. syyskuuta 2014) oli tanskalainen ratameloja, olympiavoittaja ja maailmanmestari.

Hansen voitti kajakkiyksiköiden 1&nbsp;000 metrillä olympiakultaa Roomassa 1960 ja olympiapronssia Méxicossa 1968. Roomassa hän voitti lisäksi pronssia kajakkiyksiköiden 4×500 metrin viestistä. Hansen kilpaili kajakkiyksiköiden 1&nbsp;000 metrillä olympiatasolla myös Tokiossa 1964 ja Münchenissä 1972 ollen kummallakin kerralla seitsemäs. Hän voitti urallaan myös lukuisia MM- ja EM-mitaleita.

Hansen kuoli 74-vuotiaana 29. syyskuuta 2014.

## Lähteet
* Erik Hansen Bio, Stats and Results  Olympics at Sports-Reference.com 

### Viitteet
Olander

**Olander** on seuraavien henkilöiden sukunimi:

* Elsi Hetemäki-Olander (1927–2023), suomalainen Kokoomuksen kansanedustaja
* Gustav Olander (s. 1891), suomalainen jääkäri.
* Johan Olander (1757–1818), ruotsalainen meriupseeri
* Hans Olander (s. 1955), useiden Suomen kuntien entinen kunnanjohtaja
* Kaarlo Magnus Olander (1855–1933), suomalainen kirkkoherra, lääninrovasti ja alkoholistiparantolan johtaja
* Kalle Olander (1888–1928), suomalainen jääkärivääpeli
* Lucille Olander, *Mamie Van Doren* (s. 1931), yhdysvaltalainen näyttelijä.
Toomas Frey

**Toomas Frey** (13. joulukuuta 1937 Põltsamaa – 23. syyskuuta 2020) oli virolainen ekologi, kasvimaantieteilijä ja metsätieteilijä sekä poliitikko, joka kuului Viron vihreisiin. Kun hänet nimitettiin ympäristöministeriksi vuonna 1990, se oli ensimmäinen kerta, kun vihreän puolueen jäsen pääsi valtakunnalliseen hallitukseen Itä-Euroopassa.

## Lähteet
Facundo Roncaglia

**Facundo Sebastián Roncaglia** (s. 10. helmikuuta 1987 Chajari) on argentiinalainen jalkapalloilija. Pelipaikaltaan hän on keskuspuolustaja. Hän edustaa Italian Serie A:n Fiorentinaa.

## Lähteet
Fagerlund

**Fagerlund** on muun muassa seuraavien henkilöiden sukunimi:

* Angelika Klas-Fagerlund (s. 1974), virolaissyntyinen suomalainen oopperalaulaja
* Bengt Fagerlund (1929–2001), suomalainen ekonomi, liikemies ja tietokirjailija
* Laura Fagerlund, poliitikko
* Paul Fagerlund (1944–1994), viihdemusiikin säveltäjä, sovittaja
* Reino Fagerlund (1953–2019), judoka
* Sebastian Fagerlund (s. 1972), taidemusiikin säveltäjä
* Thommy Fagerlund (s. 1974), suomalainen muusikko ja musiikkituottaja
* Wilhelm Fagerlund (1852–1939), suomalainen lääkäri ja maaherra.

;Entinen nimi:
* Eino Kauria, ent. *Fagerlund* (1903–1997), koristetaiteilija
Fasana-luokka

**Fasana-luokka** oli Italian laivaston seitsemän aluksen muodostama hävittäjäluokka. Alukset olivat sotakorvauksena 1920 vastaanotettuja Itävalta-Unkarin laivaston Tátra- ja Ersatz Tátra -luokkien aluksia. Heikko kuntoisia *Fasanaa* ja Zensonia ei varsinaisesti otettu palvelukseen eikä niitä siten kunnostettu.

Italiassa alusten alkuperäiset 533 millimetrin torpedoputket vaihdettiin Regia Marinan käyttämiin 450 millimetrin torpedoputkiin. Lisäksi aluksille asennettiin kaksi 6,5 millimetrin konekivääriä. Alukset luokiteltiin torpedoveneiksi 1. lokakuuta 1929.

## Lähteet
*
*

### Viitteet
Jevgeni Salejev

**Jevgeni Sergejevitš Salejev** (, s. 19. tammikuuta 1989) on venäläinen kreikkalais-roomalaisen tyylin painija. Aleksandr Tarankanov on valmentanut häntä vuodesta 2009 lähtien.

Salejev saavutti Taškentin MM-kilpailuissa 2014 hopeaa 80&nbsp;kg:n sarjassa. Hän voitti samassa painoluokassa kultaa Bakun Euroopan kisoissa 2015. Las Vegasin MM-kilpailuissa 2015 hän oli kahdeksas.

Maaliskuussa 2016 Salejev jäi kiinni meldonium-nimisestä dopingaineesta useiden muiden maansa urheilijoiden kanssa.

## Lähteet
Jan Kolář

**Jan Kolář** voi tarkoittaa seuraavia henkilöitä:

*Jan Kolář, vuonna 1981 syntynyt tšekkiläinen jääkiekkoilija, pelipaikaltaan hyökkääjä
*Jan Kolář, vuonna 1986 syntynyt tšekkiläinen jääkiekkoilija, pelipaikaltaan puolustaja

## Katso myös
*Ján Kollár, slovakialainen kirjailija, tiedemies ja panslavisti
Islam Magomedov

**Islam Kurdanovitš Magomedov** (, s. 8. helmikuuta 1991) on venäläinen kreikkalais-roomalaisen tyylin painija. Hän edustaa rostovilaista * 	UOR*-seuraa. Häntä ovat valmentaneet Islam Dugutšijev vuodesta 2003 ja Abumuslim Dugutšijev vuodesta 2009.

Magomedov voitti Bakun Euroopan kisoissa 2015 kultaa 98&nbsp;kg:n painoluokassa. Las Vegasin MM-kilpailuissa 2015 hän oli samassa painoluokassa kolmas. Hän sai junioreiden MM-kilpailuissa 96&nbsp;kg:n sarjassa kultaa 2010 ja 2011 sekä pronssia 2009. Hän voitti kadettien Euroopan-mestaruuden 100-kiloisissa 2008.

## Lähteet
Paul Fagerlund

**Paul Erik Fagerlund** (7. syyskuuta 1944 Kuopio – 3. heinäkuuta 1994 Helsinki) oli suomalainen viihdemusiikin säveltäjä ja sovittaja. Hänen pääsoittimensa oli piano. Hän työskenteli 1970-luvun puolivälistä 1980-luvun puoliväliin Musiikki-Fazerille ja Levytuottajille.

Hän käytti nimimerkkejä ”Ekke” Fagerlund, P. Fagerlund sekä Rudolf Holtz, joista viime mainittua yhdessä Irwin Goodmanin kanssa, joskin se kuuluu virallisesti Fagerlundille.

Fagerlund on haudattu Maunulan uurnalehtoon Helsinkiin.

## Lähteet

## Aiheesta muualla
* 
*